Жестоката власт

chitanka.info

Веднъж Конфуций минавал покрай една планина. Някаква жена плачела силно над един гроб. Конфуций се поклонил почтително и се заслушал в риданията й. А после изпратил при жената един свой ученик, за да я попита:

— Толкова силно се измъчвате, изглежда това не е първото ви нещастие?

— Така е, — отговорила жената. — Преди време тигър уби свекър ми. Пак тигър погуби мъжа ми. А сега тигър разкъса сина ми.

— Защо не напуснете това място? — попитал Конфуций.

— Тук властта не е жестока, — отвърнала жената.

— Запомни това, младежо, — казал Конфуций. — Жестоката власт е по-свирепа от тигър.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.